title: Ανάλυση κύκλου ζωής της χρήσης βιοκαυσίμου στη ναυτιλία με χρήση Η/Υ
Creators: name: Ανδριανοπουλος Τιμολεων
Publisher: name: Technical University of Crete
Year: 2015

description: Στη σύγχρονη εποχή, το ενεργειακό πρόβλημα παρουσιάζεται όλο και πιο έντονο. Η παγκόσμια κλιματική αλλαγή η οποία προκαλείται με τις ανεπιθύμητες επιπτώσεις των ορυκτών καυσίμων στο περιβάλλον, σε συνδυασμό με την σταδιακή εξάντληση τους, έχει οδηγήσει σε μια προσπάθεια απεξάρτησης από τα καύσιμα αυτά. Τόσο η Διεθνής Κοινότητα, με την θέσπιση μέτρων και νόμων, για την μείωση των εκπομπών των ορυκτών καυσίμων, όσο και η επιστημονική κοινότητα, με την αναζήτηση εναλλακτικών καυσίμων, κινούνται προς την επίλυση των δυο αυτών προβλημάτων, της κλιματικής αλλαγής και της ενεργειακής επάρκειας.
Τα τελευταία χρόνια το ενδιαφέρον έχει στραφεί στις Ανανεώσιμες Πηγές Ενέργειας, καθώς παρουσιάζουν χαρακτηριστικά συμβατά με τις ενεργειακές ανάγκες, αλλά και με τον περιορισμό των ανεπιθύμητων επιπτώσεων των ορυκτών καυσίμων.
Ένας από τους τομείς που παρουσιάζει ιδιαίτερο ενδιαφέρον είναι ενεργειακή αξιοποίηση των καυσίμων που προέρχονται από την βιομάζα, όπως είναι το βιοντίζελ. Τα βιοκαύσιμα και ειδικά το βιοντίζελ, φαίνεται να είναι, αν όχι (άμεσοι) αντικαταστάτες του πετρελαίου, σε κάθε περίπτωση πολύ καλοί διάδοχοι του. Οι ενεργειακές καλλιέργειες λοιπόν βρίσκονται στο επίκεντρο.
Σκοπός της παρούσας εργασίας είναι η Ανάλυση Κύκλου Ζωής της παραγωγής βιοντίζελ από το φυτό ελαιοκράμβη και την χρήση του ως καυσίμου στην ναυτιλία. Η αξιολόγηση της ΑΚΖ του βιοντίζελ καθώς και η σύγκριση της με την αντίστοιχη ΑΚΖ των καυσίμων που χρησιμοποιούνται στην ναυτιλία σήμερα, θα μας βοηθήσει να εξάγουμε χρήσιμα συμπεράσματα για τις δυνατότητες του βιοντίζελ σε περιβαλλοντικό και οικονομικό επίπεδο.
Η Ανάλυση Κύκλου Ζωής πραγματοποιήθηκε με την βοήθεια του προγράμματος SimaPro. Τα αποτελέσματα μας δείχνουν ότι το βιοντίζελ είναι σαφώς πιο φιλικό για το περιβάλλον κατά την καύση του, παρουσιάζει όμως αυξημένες εκπομπές σε κάποιους ατμοσφαιρικούς ρύπους, λόγω της απαιτητικής διαδικασίας παραγωγής του. Τα οφέλη όμως, μεσοπρόθεσμα και μακροπρόθεσμα είναι πολύ μεγαλύτερα.
description: In the modern times the energy problem occurs increasingly fierce. Global climate change, caused by the adverse effects of fossil fuels in the environment, coupled with their gradual depletion, has lead to an effort to reduce dependence on these fuels. The International Community, with the establishment of measures and laws, along with the scientific community, with their research on alternative fuels, are moving towards the solution of these two major problems, Climate change and Energy efficiency.
In recent years interest has focused on Renewable Energy Sources because they have characteristics compatible with the energy needs and also with the need to limit the adverse impacts of fossil fuels.
One area of particular interest is the energy use of fuels derived from biomass, such as biodiesel. Biofuels, especially biodiesel, seem to be, if not (direct) replacement of oil, in any case very good successors. Energy crops are, therefore, the centre of attention.
The purpose of this study is the Life Cycle Analysis of biodiesel derived from rapeseed an its use in shipping as a fuel. Assessment of the LCA of biodiesel as well as the comparison with the corresponding LCA of fuels that are used in shipping today will help us to make useful conclusions about the potential of biodiesel in environmental and economic terms.
The Life Cycle Analysis was performed by means of the program SimaPro. The results show that biodiesel is much more environmental-friendly when used in a combustion engine, byt has increased emissions in some atmospheric pollutants due to its demanding production process. However the benefits from its use long term are much greater.